《初春次文友韵》
宋代·卫宗武

原郊稚绿未成苍，芽甲森森似蝟芒。
急景不堪乌兔路，新年又见燕莺忙。
看看地列千机锦，冉冉风传百和香。
人事不如春事好，芳菲徒自满河阳。

作者简介：卫宗武约公元？年至一二八九年字洪父，（一作淇父）自号九山，嘉兴华亭人。生年不详，卒于元世祖至元二十六年。淳佑间历官尚书郎，出知常州。罢官闲居三十余载，以诗丈自娱。宋亡，不仕。宗武著有《秋声集》八卷，《国史经籍志》传于世。诗文气韵冲澹，有萧然自得之趣。